text: [{"text_idx": "#000002", "text": "Havnar Telvingarfelag var stovna\u00f0 18. apri\u0301l 1923 - ta\u00f0 vo\u0301ru fr\u00e6gir menn, sum settu skor\u00f0ur undir felagi\u00f0 i\u0301 si\u0301ni ti\u0301\u00f0."}, {"text_idx": "#000004", "text": "Havnar Telvingarfelag fyllir i\u0301 dag 100 a\u0301r. Ta\u00f0 var stovna\u00f0 18. apri\u0301l 1923, og var i\u0301 no\u0301gv a\u0301r einasta virkna talvfelag i\u0301 landinum. Ta\u00f0 vo\u0301ru fr\u00e6gir menn, sum settu skor\u00f0ur undir felagi\u00f0 i\u0301 si\u0301ni ti\u0301\u00f0. Av teimum fimm, sum kalla\u00f0u saman til stovnandi a\u00f0alfund og manna\u00f0u fyrstu nevndina, eru tri\u0301ggir, sum hava virka\u00f0 sum borgarstjo\u0301rar i\u0301 Havn: Jo\u0301hs. O. Joensen, M.A. Jacobsen og J.P. Henriksen."}, {"text_idx": "#000005", "text": "Nevndin u\u0301tvega\u00f0i felagnum eina stovu i\u0301 Avhaldshu\u0301sinum vi\u00f0 A\u0301arvegin til leigu, og her \u2013 i\u0301 hjartanum i\u0301 by\u0301num \u2013 kom felagi\u00f0 at hu\u0301sast tey fyrstu a\u0301rini. Undirt\u00f8kan var go\u0301\u00f0 fra\u0301 fyrsta degi, og no\u0301gvir havnarmenn fo\u0301ru at telva regluliga. Felagi\u00f0 hev\u00f0i eina a\u0301gry\u0301tna og visjo\u0301nera lei\u00f0slu. Longu a\u0301ri\u00f0 eftir i\u0301 1924 l\u00e6t felagi\u00f0 prenta\u00f0 bo\u0301kina \"Lei\u00f0beining og reglur i\u0301 telving\". Felagi\u00f0 Var\u00f0in bar si\u0301n part av kostna\u00f0inum. Felagi\u00f0 fekk i\u0301 lag livandi talv a\u0301 o\u0301lavs\u00f8ku i\u0301 1927, 1931 og 1932. Sko\u0301tar vo\u0301ru i\u0301l\u00e6tnir sum talvfo\u0301lk."}, {"text_idx": "#000007", "text": "I\u0301 sta\u00f0in eydna\u00f0ist felagsins oddamanni, Palla Henriksen, at fa\u0301a heimsmeistaran at skriva s\u00e6r dagfestan autograf upp i\u0301 eina av talvbo\u0301kum si\u0301num."}, {"text_idx": "#000008", "text": "Hesi a\u0301rini var eisini fari\u00f0 undir almennar f\u00f8royameistarakappingar fyri einstaklingar. Byrja\u00f0 var i\u0301 1937. Limir i\u0301 Havnar Telvingarfelag vo\u0301ru at kalla einsamallir i\u0301 hesum kappingum fyrstu a\u0301rini. Nevnast kann, at skaldi\u00f0 Janus Djurhuus var ein av go\u0301\u00f0u telvarunum felagsins, og var hin einasti, sum i\u0301 1948 vann a\u0301 f\u00f8royameistaranum Palla Henriksen \u2013 sama a\u0301r, sum skaldi\u00f0 doy\u00f0i."}, {"text_idx": "#000009", "text": "I\u0301 1946 flutti felagi\u00f0 i\u0301 ny\u0301ggj h\u00f8li Yviri vi\u00f0 Strond a\u0301raka Skansan. Goldney, oberstur, sum gj\u00f8rdist felagnum ein hollur stu\u00f0ul undir kri\u0301gnum, u\u0301tvega\u00f0i felagnum hu\u0301sini, sum bretar h\u00f8vdu bygt undir seinna heimsbardaga. Hu\u0301si\u00f0, sum var o.u. 10 x 20 alin, fekk hann felagnum fyri 3000 kro\u0301nur. Sama a\u0301r kom ein av fremstu telvarum i\u0301 Bretlandi, B.H. Wood, til F\u00f8royar sum gestur hja\u0301 Havnar Telvingarfelag."}, {"text_idx": "#000011", "text": "A\u0301 hesari fer\u00f0ini l\u00e6t hann hitt tiltikna Wood-bor\u00f0i\u00f0 til f\u00f8roysk talvfel\u00f8g at kappast um. Hetta gj\u00f8rdi si\u0301tt til, at talvfel\u00f8g sprettu vi\u0301\u00f0a hvar um landi\u00f0 komandi a\u0301rini."}, {"text_idx": "#000012", "text": "Havnar Telvingarfelag gekk framvegis ny\u0301ggjar lei\u00f0ir, og skipa\u00f0i i\u0301 60-a\u0301runum fyri tveimum altjo\u0301\u00f0a kappingum i\u0301 by\u0301num millum b\u00e6\u00f0i f\u00f8royskar og go\u0301\u00f0ar u\u0301tlendskar telvarar. Felagi\u00f0 flutti fyrst i\u0301 50-a\u0301runum heim i\u0301 by\u0301in aftur, i\u0301 hu\u0301sini i\u0301 Dr. Jakobsensg\u00f8tu, sum skraddar Debes hev\u00f0i havt sum arbei\u00f0sh\u00f8li. Her var\u00f0 hu\u0301sast til 1970, ta\u0301 F\u00f8roya Keypssamt\u00f8ka keypti hu\u0301sini fra\u0301 felagnum til at taka ni\u00f0ur og byggja upp ny\u0301ggjan sta\u0301siligan handil a\u0301 sama sta\u00f0i."}, {"text_idx": "#000013", "text": "Felagi\u00f0 fekk v\u00e6l fyri hu\u0301sini, og fo\u0301r nu\u0301 at hugsa um at byggja si\u0301tt egna. Ein av tru\u0301gvu felagslimunum, Henry Olsen, l\u00e6t felagnum eitt stykki av si\u0301ni ogn vi\u00f0 Gripsvegin fyri sera lagaligar treytir. No\u0301gvir felagslimir arbeiddu so v\u00e6l sja\u0301lvbodnir i\u0301 felagsins t\u00e6nastu, at ta\u00f0 eydna\u00f0ist Havnar Telvingarfelag at byggja egin hu\u0301s uttan almennan studning. Felagi\u00f0 helt til i\u0301 Losjuni til ny\u0301ggju hu\u0301sini vo\u0301r\u00f0u tikin i\u0301 bru\u0301k i\u0301 1971. Felagi\u00f0 leiga\u00f0i u\u0301t ovaru h\u00e6ddina, og hevur solei\u00f0is \u00f8ll a\u0301rini fi\u0301ggja\u00f0 si\u0301tt virksemi vi\u00f0 fastari leiguinnt\u00f8ku. Okkum vitandi eru o\u0301gvuliga fa\u0301 talvfel\u00f8g i\u0301 londunum uttan um okkum, sum hava veri\u00f0 so v\u00e6l fyri, at tey hava havt egin hu\u0301s."}, {"text_idx": "#000014", "text": "I\u0301 felagnum hava siti\u00f0 ung sum gomul og telva. Skipa\u00f0ar barnatelvingar hava veri\u00f0 umframt anna\u00f0 regluligt innanfelagsvirksemi. Hu\u0301si\u00f0 plagdi at standa opi\u00f0 n\u00e6rum hv\u00f8rt kv\u00f8ld, og ta\u00f0 var lagamanni hja\u0301 felagslimum at detta inn a\u0301 go\u0301lvi\u00f0 at taka eitt talv i\u0301 hesum sentrala og h\u00f8gliga umhv\u00f8rvi. A\u0301hugin fyri talvi vaks i\u0301 sto\u0301rum eftir at Bobby Fischer og Boris Spasski h\u00f8vdu telva\u00f0 minniliga HM-finaludystin i\u0301 Reykjavi\u0301k a\u0301 sumri 1972. Hesin vaksandi a\u0301hugi merktist v\u00e6l i\u0301 Havnar Telvingarfelag sum a\u00f0rasta\u00f0ni. Limatali\u00f0 reyk upp, ti\u0301 nu\u0301 vildu \u00f8ll telva."}, {"text_idx": "#000015", "text": "Virksemi\u00f0 dovna\u00f0i eitt sindur, sum a\u0301rini gingu, men ta\u0301 i\u00f0 felagi\u00f0 seint i\u0301 70-a\u0301runum fo\u0301r undir skipa\u00f0ar talvvenjingar fyri b\u00f8rn, kom gongd a\u0301 aftur. Virksemi\u00f0 var javnt h\u00f8gt i\u0301 felagnum \u00f8ll 80-ini og 90-ini. Eitt skifti i\u0301 90-unum hev\u00f0i felagi\u00f0 bosniska sto\u0301rtelvaran Ivan Sokolov sum venjara."}, {"text_idx": "#000018", "text": "I\u0301 2017 fo\u0301r ny\u0301ggj nevnd i\u0301 felagnum til verka. Fremsta ma\u0301li\u00f0 var at loysa a\u0301leikandi h\u00f8listrupulleikarnar. I\u0301 go\u0301\u00f0um samskifti vi\u00f0 To\u0301rshavnar By\u0301ra\u0301\u00f0 eydna\u00f0ist loksins at loysa ma\u0301li\u00f0 i\u0301 2020. Ta\u0301 vo\u0301r\u00f0u hu\u0301sini i\u0301 R.C. Effers\u00f8esg\u00f8tu seld, og fimm a\u0301ra leiguavtala gj\u00f8rd vi\u00f0 by\u0301ra\u0301\u00f0i\u00f0 um at fa\u0301a gomlu sangstovu Kommunusku\u0301lans ovast i\u0301 Finsen til ny\u0301ggj felagsh\u00f8li. Gongst sum \u00e6tla\u00f0, ver\u00f0ur henda leiguavtala v\u00e6ntandi longd i\u0301 2025."}, {"text_idx": "#000019", "text": "I\u0301 Finsen hevur felagi\u00f0 so ru\u0301mar r\u00e6sur, sum ta\u00f0 ikki hevur havt fyrr."}, {"text_idx": "#000020", "text": "Ta\u00f0 er ikki yvir at dylja, at Havnar Telvingarfelag hevur veri\u00f0 tann stolti gangarin i\u0301 f\u00f8royskari telving \u00f8ll a\u0301rini. Felagi\u00f0 hevur vunni\u00f0 mest i\u0301 \u00f8llum deildum i\u0301 landskappingini, og ta\u00f0 sama i\u0301 teimum ymsu bo\u0301lkunum i\u0301 FM-einstaklingakappingini. Og landsins einasti sto\u0301rmeistari hevur sliti\u00f0 si\u0301nar barnasko\u0301gvar i\u0301 Havnar Telvingarfelag."}, {"text_idx": "#000021", "text": "Av \u00f8llum, sum hava vunni\u00f0 almenna f\u00f8royameistaraheiti\u00f0 i\u0301 einstaklingstalvi, eru to\u0301lv u\u0301r Havnar Telvingarfelag."}, {"text_idx": "#000024", "text": "Ein av i\u0301dnu telvarum Havnar Telvingarfelags fyrstu a\u0301rini var rith\u00f8vundurin Valdemar Poulsen (1909-1989). Hann ritstjo\u0301rna\u00f0i 25 a\u0301ra minnisriti felagsins i\u0301 1948. I\u0301 hesum riti hevur hann ogna\u00f0 felagnum hesa yrking:"}, {"text_idx": "#000025", "text": "Til Havnar TelvingarfelagBu\u0301gvin til herna\u00f0 a\u0301 vi\u0301gv\u00f8lli standafylkini reystu til hildarfund.Enn valdar kvirran: Caissu andamana teir fram a\u0301 feigdarstund."}, {"text_idx": "#000026", "text": "Hugsa v\u00e6l, far ho\u0301vliga:Aldrin kann ein gj\u00f8rdur leikur broytast."}, {"text_idx": "#000037", "text": "Myndir: Bi\u0301ggjarmenn hava veri\u00f0 i\u0301 Vi\u00f0vi\u0301k"}, {"text_idx": "#000038", "text": "Myndir: Hava veri\u00f0 i\u0301 Go\u0301\u00f0mansskor\u00f0"}, {"text_idx": "#000039", "text": "Fi\u0301iggjarlo\u0301gin avspeglar ma\u0301ttloysi hja\u0301 samgonguni"}]